Väike laev ja jaama asukoht oaasis pakuvad häid võimalusi uurida ka Rossi mere rannalähedasi ökosüsteeme ning  maismaabioloogiat, saaste globaalset levi ja palju muud. On ekslik arvata, et Antarktikas pole enam palju avastada jäänud. Näiteks Rossi mere piirkonna kohta 2001. aastal Uus-Meremaal ilmunud ülevaade loetleb suuri lünki teadmistes, mis puudutavad kõiki sealseid keskkonnakomponente ja ökosüsteeme.